CELEX: 32010R0349
Language: sk
Date: 2010-04-23 00:00:00
Title: Nariadenie Komisie (EÚ) č. 349/2010 z  23. apríla 2010 o povolení chelátu medi hydroxyanalógu metionínu ako kŕmnej doplnkovej látky pre všetky druhy zvierat (Text s významom pre EHP)

24.4.2010   
            
            
               SK
            
            
               Úradný vestník Európskej únie
            
            
               L 104/31
            
         NARIADENIE KOMISIE (EÚ) č. 349/2010
   z 23. apríla 2010
   o povolení chelátu medi hydroxyanalógu metionínu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k uvedenému nariadeniu. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia chelátu medi hydroxyanalógu metionínu ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživové doplnkové látky“.
            
         
               (4)
            
            
               Zo stanoviska Európskeho úradu pre bezpečnosť potravín (ďalej len „úrad“) prijatého 12. novembra 2009 (2) v spojení so stanoviskom zo 16. apríla 2008 (3) vyplýva, že chelát medi hydroxyanalógu metionínu nemá nepriaznivé účinky na zdravie zvierat, zdravie ľudí ani na životné prostredie. Podľa uvedeného stanoviska zo 16. apríla 2008 sa používanie uvedeného prípravku môže považovať za zdroj dostupnej medi a spĺňa kritériá výživovej doplnkovej látky pre všetky druhy zvierat. Úrad odporúča primerané opatrenia na zaistenie bezpečnosti používateľov. Osobitné požiadavky na monitorovanie po uvedení prípravku na trh nepovažuje za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Nariadením Komisie (ES) č. 1253/2008 z 15. decembra 2008 o povolení chelátu medi hydroxyanalógu metionínu ako kŕmnej doplnkovej látky (4) sa už uvedený prípravok povolil ako kŕmna látka doplnková pre kurčatá na výkrm. Uvedené nariadenie by sa malo zrušiť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „výživové doplnkové látky“ a do funkčnej skupiny „zlúčeniny mikroprvkov“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Nariadenie (ES) č. 1253/2008 sa zrušuje.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. apríla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (2009) 7(11): 1382.
   
      (3)  Vestník EFSA (2008) 693, 1.
   
      (4)  Ú. v. EÚ L 337, 16.12.2008, s. 78.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Obsah prvku (Cu) v mg/kg kompletného krmiva s 12 % vlhkosťou
               
            
                  
                     Kategória výživových doplnkových látok. Funkčná skupina: zlúčeniny mikroprvkov
                  
               
            
                  3b4.10
               
               
                  —
               
               
                  chelát medi hydroxyanalógu metionínu
               
               
                  
                               
                           
                           
                              Charakterizácia doplnkovej látky:
                              
                                           
                                       
                                       
                                          chelát medi hydroxyanalógu metionínu, ktorý obsahuje 18 % medi a 79,5 % – 81 % kyseliny (2-hydroxy-4-metylsulfanyl) butánovej minerálny olej: ≤ 1 %
                                       
                                    
                                           
                                       
                                       
                                          CAS: 292140-30-8
                                       
                                    
                        
                               
                           
                           
                              Analytická metóda (1):
                              atómová absorpčná spektrometria (AAS)
                           
                        
               
                  všetky druhy
               
               
                  —
               
               
                   
               
               
                  
                               
                           
                           
                              hovädzí dobytok:
                              
                                          —
                                       
                                       
                                          hovädzí dobytok pred začatím prežúvania vrátane doplnkových náhradiek mlieka: 15 (celkovo)
                                       
                                    
                                          —
                                       
                                       
                                          ostatný hovädzí dobytok: 35 (celkovo)
                                       
                                    
                        
                               
                           
                           
                              ovce: 15 (celkovo)
                           
                        
                               
                           
                           
                              ciciaky do 12 týždňov: 170 (celkovo)
                           
                        
                               
                           
                           
                              kôrovce: 50 (celkovo)
                           
                        
                               
                           
                           
                              ostatné zvieratá: 25 (celkovo)
                           
                        
               
                  
                              1.
                           
                           
                              Doplnková látka sa pridáva do krmiva vo forme premixu.
                           
                        
                              2.
                           
                           
                              Na účely bezpečnosti používateľov: počas manipulácie by sa mala použiť ochranná dýchacia maska, ochranné okuliare a rukavice.
                           
                        
                              3.
                           
                           
                              Na označení sa uvádza tento text:
                              
                                          —
                                       
                                       
                                          pokiaľ ide o krmivo pre ovce, ak množstvo medi v krmive presahuje 10 mg/kg:
                                          
                                             „Množstvo medi v tomto krmive môže v prípade určitých plemien oviec zapríčiniť otravu.“,
                                          
                                       
                                    
                                          —
                                       
                                       
                                          pokiaľ ide o krmivo pre hovädzí dobytok, ak je množstvo medi v krmive nižšie ako 20 mg/kg:
                                          
                                             „Množstvo medi v tomto krmive môže v prípade hovädzieho dobytka, ktorý spása trávu s vysokým obsahom molybdénu alebo síry, zapríčiniť nedostatok medi.“
                                          
                                       
                                    
                        
               
                  14. máj 2020
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: http://www.irmm.jrc.be/crl-feed-additives